Vilijandas Bagdonavičius

Vilijandas Bagdonavičius (g. 1949 m. gruodžio 24 d. Pasvalys) – lietuvių matematikas, Vilniaus universiteto profesorius, habilituotas fizinių mokslų daktaras, Lietuvos mokslų akademijos tikrasis narys (2011; 2008–11 narys ekspertas).

 Biografija 
1972 m. VU baigė matematikos studijas. Nuo 1972 m. iki 1975 m. TSRS mokslų akademijos Matematikos instituto aspirantas. 1998 m. habilituotas fizinių mokslų daktaras.

Nuo 1972 m. VU Taikomosios matematikos katedros dėstytojas, nuo 1975 m. iki 1981 m. katedros asistentas, nuo 1981 m. iki 1985 m. vyr. dėstytojas, nuo 1985 m. iki 1992 m. docentas, 1992–2001 m. Matematinės statistikos katedros docentas, nuo 2001 m. profesorius. Nuo 1994 m. Bordo universiteto (Prancūzija) profesorius, nuo 2008 m. Lietuvos mokslų akademijos narys-ekspertas, nuo 2011 m. tikrasis narys.

 Mokslinė veikla 
Paskelbė per 130 teorinių ir taikomųjų darbų iš patikimumo teorijos, išgyvenamumo analizės ir matematinės statistikos. Vienas matematinės pagreitintųjų bandymų teorijos kūrėjų.

 Monografijos 
 Semiparametric models in accelerated life testing. Queen’s University press, Kingston, Ontario, Canada (su M. Nikulin, 1995) .
 Additive and multiplicative semiparametric models in accelerated life testing and survival analysis. Queen’s University press, Kingston, Ontario, Canada (su M. Nikulin, 1998).
 Accelerated Life Models. Modeling and Statistical Analysis. Chapman and Hall/CRC: Boca Raton, London, New York, Washington (su M. Nikulin, 2002).
 Non-parametric Tests for Complete Data. ISTE/Wiley: London, New York (su J. Kruopiu, M. Nikulin, 2011).*
 Non-parametric Tests for Censored Data. ISTE/Wiley: London, New York (su J. Kruopiu, M. Nikulin, 2011).*

 Mokomosios priemonės, žodynai bei vadovėliai 
 Matematinės statistikos metodai patikimumo teorijoje (Vilniaus universiteto leidykla, 1990).
 Matematikos terminų žodynas (Mokslo ir enciklopedijų leidykla, Vilnius, su bendraautoriais, red. J. Kubilius, 1994).
 Précis de Probabilitées et Processus aléatoires, Université Bordeaux 2 (su M. Nikulin, 1997).
 Précis de Statistique. Université Bordeaux 2 (su M. Nikulin, 2000).
 Matematinė statistika Id., TEV, Vilnius (su J. Kruopiu, 2007).
 Matematinė Statistika. Pirma dalis. Parametrinė statistika. Vilnius: Vilniaus universitetas, 2015, 293 p. ISBN 978-609-459-515-8 (su J. Kruopiu).
 Matematinė Statistika. Antra dalis. Tiesiniai modeliai. Vilnius: Vilniaus universitetas, 2015, 237 p. ISBN 978-609-459-516-5 (su J. Kruopiu).
 Matematinė Statistika. Trečia dalis. Neparametrinė statistika. Vilnius: Vilniaus universitetas, 2015, 209 p. ISBN 978-609-459-517-2(su J. Kruopiu). 
 Matematinė Statistika. Ketvirta dalis. Daugiamatė Statistika, Vilnius: Vilniaus universitetas, 2015, 230 p. ISBN 978-609-459-518-9 (su J. Kruopiu).
 Matematinės statistikos uždavinynas su sprendimais,  Vilnius,  Vilniaus universiteto leidykla, 2019,  286 p. ISBN 978-609-07-0247-5 (su J. Kruopiu ir R. Levuliene).
 Įvertinimas
 2001 m. Vilniaus universiteto rektoriaus premija.
 2002 m. Ordinas Palmes académiques, skiriamas už nuopelnus Prancūzijos kultūrai.
 2005 m. Vilniaus universiteto rektoriaus premija.
 2005 m. Lietuvos mokslo premija.
 2022 m. M. K. Čiurlionio fondo taurė „REX“, teikiama „Lietuvos šviesuoliams 2022".

 Šaltiniai 

Kategorija:Lietuvos mokslo premijos laureatai
Kategorija:Lietuvos matematikai
Kategorija:Lietuvos statistikai